
(Szak)nyelv és (de)konstrukció

Kulcsszavak: nyelv; törvény; igazság; dekonstrukció; jog
Dolgozatom tartalmi szempontjait figyelembe véve, előadásom két nagyobb részre tagolható. Első ízben szeretném ismertetni magát az irodalomtörténeti/ filozófiai fogalmat és elvet, mely a dekonstrukció. Az elméletre építve azt követően annak gyakorlati kivetülését kívánom reprezentálni. Célom bemutatni a nyelv instabilitását, az értelmezhetőség problémakörét a jogi felfogásban, a törvénykezésben, az igazságosságban, illetve a politikai diskurzusban. Mindezeket alátámasztandó számos teóriát kutattam át és hozok példaként. Természetesen a múlt tanulmányozásán túl a jelen, kortárs filozófiák is terítékre kerülnek. Mellőzném az állásfoglalásokat, sokkal inkább szeretnék rávilágítani e problémakör fontosságára, hiszen végtére is ez a mindennapjainkat is befolyásoló tényező.



